text: Jonas skal få de unge til at vælge en erhvervsuddannelse
  25 oktober 2016 kl. 10.19
  Jonas tager i disse dage rundt på folkeskolerne som rollemodel for at få eleverne til at interessere sig for erhvervsuddannelserne. Alt for mange vælger gymnasiet.
  Når folkeskoleeleverne skal vælge en ungdomsuddannelse, så vælger langt de fleste en gymnasial uddannelse istedet for en erhvervsuddannelse, og det skal en rollemodel-kampagne nu lave om på.
  En af dem, der i første omgang valgte en gymnasial uddannelse, var Jonas Kramer Poulsen, men efter et år stoppede han. I stedet overtalte en ven han til at gå i lære som kleinsmed, og det er han i dag rigtig glad for.
  Ministeriet for Børn, Unge og Ligestilling har derfor uddannet 60 rollemodeller, en af dem er Jonas, og han besøgte tirsdag sammen med en med-rollemodel 7. og 8. klassetrin på Munkevængets Skole i Kolding.
  
  Jonas Kramer Poulsen, kleinsmedlærling og rollemodel, Vejle: "Da jeg startede på uddannelsen, fandt jeg ud af, at det var virkelig fedt - hold da op, hvor er det sjovt."
  Rollemodellerne er elever på de merkantile, tekniske, og social- og sundhedsfaglige erhversuddannelser. De skal være med til inspirere de unge til at tænke på at tage en erhversuddannelse.
  For Jonas var gymnasiet ikke det rigtige valg. I stedte er han blevet rigtig glad for sin læreplads som kleinsmed. 
  - Jeg havde tænkt, nu må jeg jo så finde noget at lave, men da jeg startede på uddannelsen, fandt jeg ud af, at det var virkelig fedt - hold da op, hvor er det sjovt, fortæller Jonas Kramer Poulsen.
  Ved den seneste opgørelse i foråret 2016 valgte 18,4 procent af afgangseleverne en erhvervsuddannesle, mens hele 74, 3 procent valgte en gymnasial uddannelse.
  